Agatha Christie 一直以嚟
都係最暢銷嘅小說家
但佢喺 1916 年仲未係屋企裡面
最有前途嘅作家
當時，佢家姐 Madge
已經寫咗幾個短篇故事
但 Agatha 仲未有
任何故事可以出版
所以當 Agatha 話俾家姐知
佢想寫部懸疑小說嗰陣
Madge 嗤之以鼻
打賭 Agatha 寫唔出
一個引人入勝嘅懸疑故事——
對 Agatha 嚟講簡直唔係問題
今日，由於打賭
而寫成嘅小說
變成咗 Christie 
近百篇懸疑小說之一
每個故事都係
精心設計嘅謎盒
滿佈線索、誤導
同人性群像劇
不如一齊研究吓
佢點樣構思完美犯罪案件嘅呢？
Agatha 以多種方式
嚟設計佢嘅故事
但其中一樣最重要嘅鋪排
就係嗰個場景
由偏遠島嶼
到雪地裏停滯嘅火車
佢最鍾意揀
遠離人煙嘅地方
透過限制故事嘅範疇
Christie 可減少嫌疑犯人數
嚟提升戲劇張力
令到包括兇手啲角色
無法離開原地
有時佢又會為咗
令到劇情更加緊湊
設定啲角色係互不相識
令到佢哋唔知信邊個先好
但正因為佢設計出
既詭異又與眾不同嘅故事
佢啲角色反而平平無奇
佢嘅小說最多人批評嘅地方
就係一眾人物角色
都唔夠立體
但 Christie 有佢嘅原因
避開啲複雜嘅角色
只配上簡單嘅人物設計
等啲讀者估到
邊個就係嫌疑犯
通常好容易預測到
Christie 亦都會利用
讀者嘅預期去捉弄佢哋
儘管呢種類型轉換有時依賴
當代讀者所認識到
有害嘅固有觀念
佢經常諷刺某啲職業
同埋種族群體
嚟製造搞笑效果
協助加深當時啲人嘅偏見
喺 Christie 嘅作品入面，
呢點當然唔值得大家仿效
好好彩，好多現代懸疑小說作家
都揾到較少爭議方式
運用呢種塑造人物技巧
即使 Christie 搞錯咗
佢會花心思
令到啲角色好真實
佢會細心觀察身邊嘅人
仲經常將無意中聽到嘅對話
簡單同潦草咁記低啲細節
佢將呢啲對話內容
改編成懸疑嘅情節
佢筆下亦都經常轉換
邊個係兇手
令到啲線索變得模糊、雜亂
擾亂頭腦清晰嘅讀者
但喺巧妙佈局
同情節混亂之間
要攞到平衡係好重要
冇人想睇估得到嘅懸疑故事
但如果個故事太曲折，
又會失去所有嘅讀者
Christie 盡量用簡易嘅語言
處理咗部分問題
佢用簡短嘅句子
清楚而且活潑嘅對話
幫助讀者順住啲線索睇落去
呢種清晰度係好緊要
因為最出色嘅懸疑故事
全靠精心鋪排嘅線索
嚟牽引啲讀者
Christie 嘅作品
讀者會記住啲好嘅線索
但佢哋通常都唔會
明白哂背後嘅含義
舉個例，死者幾分鐘前講：
「今日乜嘢都唔對路﹗」
讀者會叻唔切去認定
邊個喺杯飲品度落毒
但係佢哋似乎誤解咗
呢條線索嘅含義
如果當日所有嘢
都唔對路嘅話
咁死者應該一早就俾人落咗毒
Christie 亦都會故意
寫一啲線索搞亂讀者
使讀者會將條線索
指向某個嫌疑人
之後先發覺原來畀佢裝彈弓
有時佢又會直接喺故事結構度
帶啲讀者遊花園
好似報告單兇案嘅人
被揭露佢先至係兇手一樣
除咗罪案同線索
Christie 嘅寫作公式
重有一樣元素：
就係偵探
佢創造咗好多偵探角色
但係令人最難忘嘅就係
Hercule Poirot 同女士 Jane Marple
無論係細細粒嘅比利時難民
定係業餘偵探嘅老婦
都唔係典型嘅英雄人物
但正係佢哋嘅局外人身份
先可以逃過保安法眼
亦都令到啲嫌疑犯
放低咗戒心
正如你會估到
Agatha 贏咗佢家姐嘅打賭
佢怪異嘅偵探、巧妙線索
同埋簡化嘅嫌疑犯角色
構成一個難倒
無數讀者嘅故事藍圖
你而家發現咗
佢嘅寫作策略
剩番落嚟嘅謎團
係你用呢啲秘技講述乜嘢故仔